ധവാനും അയ്യരുമില്ലാതെ ഗവാസ്കറുടെ ടി20 ലോകകപ്പ് ടീം ടി20 ലോകകപ്പിനായുള്ള ഇന്ത്യന് സ്ക്വാഡിനെ പ്രഖ്യാപിക്കാന് മണിക്കൂറുകള് മാത്രം ബാക്കി നില്ക്കെ, തന്റെ ലോകകപ്പ് ടീമിനെ തെരഞ്ഞെടുത്ത് ഇതിഹാസ താരവും കമന്റേറ്ററുമായ സുനില് ഗവാസ്കര്. സൂപ്പര് താരങ്ങളായ ശിഖര് ധവാനും ശ്രേയസ് അയ്യറുമില്ലാത്ത പതിനഞ്ചംഗ ടീമിനെയാണ് ഗവാസ്കര് തെരഞ്ഞെടുത്തിരിക്കുന്നത്. ഒക്ടോബര് 24 ന് ചിരവൈരികളായ പാകിസ്താനെതിരെയാണ് ഇന്ത്യയുടെ ആദ്യ ലോകകപ്പ് മത്സരം. പരമ്ബരയില് രോഹിത്ത് ശര്മയും നായകന് വിരാട് കോഹ്ലിയും ഓപ്പണര്മാരായി ഇറങ്ങണമെന്നാണ് ലിസ്റ്റില് മാസ്റ്ററുടെ താത്പര്യം. മൂന്നാമനായി സൂര്യകുമാര് യാദവ് ഇറങ്ങുമ്ബോള്, മധ്യനിരയില് പാണ്ഡ്യ സഹോദരന്മാരായ ഹാര്ദിക് ക്രുണാല് പാണ്ഡ്യമാര് ഉണ്ടാകണം. ഐ.പി.എല്ലിലെ മികച്ച പ്രകടനമാണ് സ്പിന് ബൗളിങ് ഓള്റൗണ്ടറായ ക്രുണാലിനെ ടീമിലെടുക്കാന് ഗവാസ്കര് കാരണമായി പറയുന്നത്. രവീന്ദ്ര ജേഡേജയും വാഷിങ്ടണ് സുന്ദറുമാണ് ടീമിലെ മറ്റു ഓള്റൗണ്ടര്മാരായി ഉള്ളത്. ജസ്പ്രീത് ബുമ്ര, ഭുവനേശ്വര് കുമാര്, ശര്ദുല് താക്കൂര്, ദീപക് ചഹാര്, മുഹമ്മദ് ഷമി എന്നിവരുള്പ്പെട്ട അഞ്ചു പേസര്മാര്മാരാണ് ഗവാസ്കറിന്റെ ടീമിലുള്ളത്. യുസ്വേന്ദ്ര ചാഹല് മാത്രമാണ് ടീമിലുള്ള ഏക സ്പെഷ്യലിസ്റ്റ് സ്പിന്നര്. സുനില് ഗവാസ്കറിന്റെ ഇന്ത്യന് ടീം:രോഹിത് ശര്മ, വിരാട് കോഹ്ലി ക്യാപ്റ്റന്, കെ.എല് രാഹുല്, സൂര്യകുമാര് യാദവ്, റിഷഭ് പന്ത് വിക്കറ്റ് കീപ്പര്, ഹര്ദിക് പാണ്ഡ്യ, ക്രൂണാല് പാണ്ഡ്യ, രവീന്ദ്ര ജഡേജ, വാഷിങ്ടണ് സുന്ദര്, ജസ്പ്രീത് ബുംമ്ര, മുഹമ്മദ് ഷമി, ഭുവനേശ്വര് കുമാര്, ദീപക് ചഹാര്, ശര്ദുല് താക്കൂര്, യുസ്വേന്ദ്ര ചഹല്